Mi ara n-muqqel ɣer wadeg i d-yellan di tmacahut i d-yewwi Ɛli Meẓyan deg tezlit, akked d tmacahut i d-tulles Meyasa, ad d-naf deg tezlit segzan-d ugar adeg ideg d-ḍrant tiggawin n tmacahut. Maca deg tin i d-tewwi Meyasa ixuṣ mliḥ wadeg deg-s. Deg tezlit ad naf bedren-d adeg ideg teqqim Selyuna asmi tella tettneqqi irden: « Weltma-s, Selyuna ar tesga tfferen irden, axxam yexla, yeɣli-d laḥzen ». Maca deg tmacahut ur d-bdiren ara adeg: « Teddem teqcict-nni irden, ad teffren, tcennu, tfraḥ ». Deg tezlit, asmi i terwel Selyuna seg uxxam bedren-d dakken terwel ɣer lexla: